
На основу члана 119. став 1. тачка 1. Закона о основама система образовања и васпитања („Службени гласник РС“, број 88/17 и 27/2018-др. закони и 10/2019, 6/2020 и 129/2021) и члана 44. став 1. тачка 1. Статута школе, Школски одбор Основне школе „Свети Сава“ Суботица на седници одржаној дана 12.10.2023. године, донео је једногласно

ПРАВИЛА ПОНАШАЊА
У ОСНОВНОЈ ШКОЛИ 
''СВЕТИ САВА'' СУБОТИЦА
 
1. Опште одредбе

Члан 1.
Овим правилима уређују се: понашање у Основној  школи ''Свети Сава'' Суботица (даље: Школи) и односи ученика, запослених и родитеља/старатеља, као и других лица која бораве у Школи, службеним или приватним послом.

Члан 2.
У школи се негују односи међусобне сарадње и помоћи, пријатељства, уважавања и поштовања личности, као и пристојно опхођење.

Запослени имају обавезу да својим радом и укупним понашањем доприносе развијању позитивне атмосфере у Школи, у смислу да се обезбеди несметан рад, повећа безбедност свих, а нарочито ученика, очува школска имовина, општа и радна дисциплина у Школи, у складу са циљевима образовања прописаним Законом. 
Члан 3.
Забрањена је употреба података о личности ученика и запослених, ван намене за коју су прикупљени.

Члан 4.
У Школи су забрањене активности којима се угрожавају, омаловажавају, дискримини-шу или издвајају лица, односно групе лица, по основу: расне, националне, етничке, језичке, верске или полне припадности, физичких и психичких својстава, сметњи у развоју и инва-лидитета, здравственог стања, узраста, социјалног и културног порекла, имовног стања, од-носно политичког опредељења и подстицање или неспречавање таквих активности, као и по другим основима утврђеним законом којим се прописује забрана дискриминације.
Под дискриминацијом лица или групе лица сматра се свако непосредно или посредно, на отворен или прикривен начин, искључивање или ограничавање права и слобода, неједна-ко поступање или пропуштање чињења, односно неоправдано прављење разлика повлађива-њем или давањем првенства. 

У Школи је забрањено: физичко, психичко и социјално насиље; злостављање и за-немаривање ученика; физичко кажњавање и вређање личности, односно сексуална злоупо-треба ученика или запослених.
Под насиљем и злостављањем подразумева се сваки облик једанпут учињеног или по-нављаног вербалног или невербалног понашања које има за последицу стварно или потенци-јално угрожавање здравља, развоја и достојанства личности детета и ученика или запосле-ног. 

Занемаривање и немарно поступање представља пропуштање Школе или запосленог да обезбеди услове за правилан развој ученика.
Под физичким насиљем, у смислу става 1. овог члана, сматра се: физичко кажњавање ученика од стране запослених и других одраслих особа; свако понашање које може да дове-де до стварног или потенцијалног телесног повређивања ученика или запосленог; насилно понашање запосленог према ученицима или другим запосленим, као и ученика према дру-гим ученицима или запосленим. 

Под психичким насиљем, у смислу става 1. овог члана сматра се понашање које дово-ди до тренутног или трајног угрожавања психичког и емоционалног здравља и достојанства ученика или запосленог. 
Под социјалним насиљем, у смислу става 1. овог члана сматра се искључивање учени-ка из групе вршњака и различитих облика социјалних активности Школе. 

У Школи није дозвољено страначко организовање и деловање и коришћење школских простора у те сврхе.
Члан 5.
Ученици, запослени у Школи и друге особе могу да бораве у просторијама Школе само током радног времена Школе, осим у изузетним случајевима по одобрењу Директора.
За време одржавања наставе, ученици, као и остала лица затечена у згради, сем по-моћног особља, не могу да се задржавају у ходницима и ремете наставу.

Ученику, запосленом и сваком другом лицу које долази у Школу, забрањено је да:

· уноси оружје, оруђе, петарде и друга пиротехничка средства, као и друга средства ко-јима се могу нанети повреде, угрозити живот и здравље ученика и запослених, одно-сно нанети штету школској и личној имовини,

· уноси, односно користи алкохол, опијате, наркотичка средства и друга средства са психоактивним дејством која могу угрозити здравље,

· самовољно решава међусобне сукобе употребом оружја, оруђа и физичке силе,

· користи мобилни телефон за време трајања целокупног образовно-васпитног процеса.
Ученици и запослени у школу долазе прикладно одевени за радне активности, брину се о личној уредности и хигијени школске средине у целини.

2. Правила понашања ученика

Члан 6.
Правилима понашања која се односе на ученике регулишу се, нарочито следећа пита-ња: време доласка ученика у школу, трајање наставних часова и одмора, распоред звоњења, дужност редара (дежурних ученика), изглед ученика, одсуствовање ученика са часова, оба-везе ученика које проистичу из задатака у вези са извршавањем прописа у области: заштите на раду, противпожарне заштите, обезбеђења имовине, као и остале одредбе које обезбеђују нормалне услове за рад и дисциплину у школи.

Члан 7.
Ученик је дужан да поштује правила школског живота и рада, појединачне одлуке школских органа, да се придржава прописа и да чува углед ученика и школе.

2.1. Улаз и излаз ученика

Члан 8.
Ради уласка у школу и изласка из школе одређује се посебан улаз (излаз) за ученике школе.

Члан 9.
Ученици долазе у школу најкасније 5 минута пре почетка часова.

Први час за ученике који наставу прате пре подне почиње у 7,30 часова, а за попо-дневну смену у 12,45 часова. 
По доласку у школу ученици одлазе испред учионице, тј. просторије у којој ће се одр-жати час - настава (на пример: фискултурна сала, учионица или кабинет) и тамо чекају на-ставника.

Предметни наставник уводи ученике у одређену просторију, који се у миру припрема-ју за почетак часа.
Предметни наставник налаже ученицима одлагање мобилних телефона, таблета и сличних електронских уређаја на почетку првог часа које ученик има по свом дневном распореду часова, на место предвиђено за одлагање истих ( кутија за катедром, орман и сл. )
Члан 10.
Ако ученик закасни, не сме се задржавати у ходницима, дворишту, санитарним прос-торијама и другим деловима школске зграде, већ одмах улази у учионицу или другу просто-рију у којој се изводи настава његовог одељења.

После јављања наставнику, ученик одлази на своје место.

За време одласка на место не сме да узнемирава остале ученике, омета их разгово-ром, нити одговара на питања ученика због чега је закаснио, већ одмах треба да се укључи у праћење наставе. Уколико му је потребно објашњење у вези са наставом, обратиће се наста-внику. 

Члан 11.
Одељењски старешина у свом одељењу одређује по два редара (дежурна ученика) са списка ученика (прозивника) који дужност редара обављају у трајању од недељу дана. 

Редари су дужни да:

· обавештавају наставника о одсутним ученицима;

· доносе наставна средства, учила и прибор по налогу предметног наставника;
· у случајевима када ученици за време одмора остају у учионици чувају инвентар учионице, ствари ученика и проветравају учионицу;
· чувају личне предмете, књиге и прибор ученика, као и да се старају о хигијени учионице;

· пријављују свако оштећење школске или личне имовине одељењском старешини или дежурном наставнику;

· воде рачуна о дисциплини у одељењу;

· обављају и друге послове по налогу одељењског старешине или предметног наста-вника.

Члан 12.
Ако наставник закасни или не дође на час 10 (десет) минута од почетка часа, дежур-ни ученик (редар) обавештава о томе дежурног наставника, секретара или педагошко пси-холошку службу. 

До доласка наставника или његовог заменика, ученици остају испред учионице и у миру се припремају за тај час.

Ако наставник не дође, а замена се не може обезбедити, ученици излазе на двориште школе, до почетка наредног часа. 

2.2. Почетак и завршетак наставе

Члан 13.
Почетак и завршетак часа, као и време улажења у школску зграду и учионице објав-љује се звоњењем, према утврђеном распореду.

Између часова предвиђени су одмори у трајању од 5 минута, односно два велика од-мора од 15 минута (између другог и трећег часа).
За време свих одмора ученици излазе из учионице на ходник, а за време великог од-мора излазе на двориште. У случају падавина, елементарних непогода или сличних околно-сти ученици за време великог одмора остају у згради Школе, а по одобрењу директора и у учионици. 

Ученици могу да изађу из зграде, само за време великог одмора. Ученику је забрањено напуштање дворишта школе за све време трајања образовно-васпитног процеса и рада. 
За време одмора ученици су дужни да одржавају дисциплину, да чувају школску имо-вину и да воде рачуна о свом понашању и угледу школе.

Члан 14.
По завршетку наставе ученици напуштају школску зграду и двориште. 

Изузетно, ученици могу остати у згради, ако је то предвиђено планом рада школе или по одобрењу директора Школе. 
Члан 15.
Ученици приликом одласка из школе односе све своје ствари, осим оних које по дого-вору са наставником остављају на за то одређеним местима.

2.3. Одсуствовање ученика са наставе

Члан 16.
Одсуствовање ученика са наставе одобрава одељењски старешина, а са појединог ча-са може да одобри и предметни наставник. 

Одељењске старешине су дужне, у случају изостајања ученика са наставе један цео или више везаних дана, да поступају на следећи начин:

1. до једног (1) дана – родитељ правда изостанке лично, односно телефоном или писме-но, уз обавезу да разлоге за одсуствовање са наставе потврди на првом наредном роди-тељском састанку или пријему родитеља;

2. два до пет (2 – 5) дана – родитељ правда изостанке лично.
Уколико родитељ правда изостанке са наставе за четири (4) или више дана, мора да испуни и потпише писану изјаву, у којој су наведени разлози за изостанак.

У току једног тромесечја, родитељ може, на горе наведени начин, да правда изостан-ке, укупно за пет (5) дана. За сва дужа одсуствовања, ученик, тј. његов родитељ или ста-рaтељ, мора одељењском старешини да достави лекарско оправдање.

Само Директор може да одобри правдање изостанака од стране родитеља, у трајању дужем од пет (5) дана. У том случају родитељ мора да поднесе молбу за правдање изостана-ка, са јасно назначеним разлозима недоласка ученика у школу. 

Родитељи су дужни да обавесте одељењског старешину о спречености ученика да присуствује настави у року од два (2) дана од дана започињања одсуствовања и да оправ-дају часове у року од осам (8) дана од дана повратка ученика са привременог одсуства.

2.4. Права ученика

Члан 17.
Школа је дужна да обезбеди права ученика у складу са потврђеним међународним уговорима, Законом и другим посебним законима, Статутом и другим општим актима шко-ле. 
Школа је дужна да обезбеди остваривање права ученика, а нарочито право на:

1) квалитетан образовно-васпитни рад који обезбеђује остваривање принципа и циљева Закона;

2) уважавање личности; 

3) подршку за свестрани развој личности, подршку за посебно исказане таленте и њихову афирмацију; 

4) заштиту од дискриминације, насиља, злостављања и занемаривања; 

5) благовремену и потпуну информацију о питањима од значаја за његово школовање; 

6) информације о његовим правима и обавезама; 

7) учествовање у раду органа школе, у складу са Законом; 

8) слободу удруживања у различите групе, клубове и организовање ученичког парламен-та; 

9) подношење приговора и жалбе на оцену и на остваривање других права по основу об-рaзовања; 

10) покретање иницијативе за преиспитивање одговорности учесника у образовно-вас-питном процесу уколико права из тач. 1) до 9) овог члана нису остварена; 

11) остваривање свих права ученика, права на заштиту и на правично поступање Школе према ученику и када повреди обавезу утврђену Законом. 

Ученик, родитељ, односно старатељ ученика може да поднесе пријаву Директору Школе у случају повреде права из става 1. овог члана или непримереног понашања запосле-них према ученику, у року од 15 дана од наступања случаја. 

Директор је дужан да пријаву размотри и да, уз консултацију са учеником, родите-љем, односно старатељем ученика и запосленим одлучи о њој и предузме одговарајуће мере, у року од 15 дана од дана пријема пријаве.
Запослени у установи дужан је да пријави Директору кршење права ученика. 

2.5. Обавезе и одговорности ученика

Члан 18.
Обавезе ученика утврђене су Законом и општим актима Школе, у складу са Законом. Ученик одговара за повреду обавезе, повреду забране, тј. материјалну штету коју нанесе Школи, на начин и по поступку који су за то утврђени Законом, посебним законима, Стату-том и релевантним општим актом Школе.

У остваривању својих права ученик не сме да угрожава друге у остваривању права. 

Ученик има обавезу да: 

1) редовно похађа наставу и извршава школске обавезе; 

2) поштује школска правила, одлуке Директора и органа Школе; 

3) ради на усвајању знања, вештина и вредносних ставова прописаних школским про-грамом, прати сопствени напредак и извештава о томе наставнике и родитеље, односно ста-ратеље; 

4) у поступку оцењивања покаже своје стварно знање без коришћења разних облика пре-писивања и других недозвољених облика помоћи; 

5) не омета извођење наставе и не напушта час без претходног одобрења наставника; 

6) поштује личност других ученика, наставника и осталих запослених у школи; 

7) чува имовину школе и чистоћу и естетски изглед школских просторија; 

8) стара се о очувању животне средине и понаша у складу са правилима еколошке етике. 

Ученик, родитељ, односно старатељ ученика дужан је да у року од осам дана правда изостанак ученика и доставља потпуне и тачне контакт информације.

Ученик може да одговара само за повреду обавезе која је у време извршења била про-писана Законом или општим актом.
2.6. Односи међу ученицима

Члан 19.
Односи међу ученицима заснивају се на међусобној сарадњи и помоћи, другарству, пријатељству, уважавању и поштовању личности и пристојном опхођењу.

Међусобне неспоразуме и сукобе ученици решавају у оквиру одељењске заједнице, уз посредовање одељењског старешине, психолога, педагога или дежурног наставника.

Ученици су дужни да се пристојно понашају према наставницима и осталим запосле-нима у Школи.

Међусобне неспоразуме и сукобе ученика и наставника решава Директор школе у са-радњи са школским психологом или педагогом.

Ученик који се непримерено, грубо, агресивно и некултурно понаша према ученици-ма, запосленима и трећим лицима одговара за повреду обавезе, тј. забране у складу са Зако-ном и Статутом Школе. 
2.7. Информисање ученика 
Члан 20.
Обавештења ученицима Школе дају се преко огласне табле,  и путем Књиге обавеште-ња. 

3. Правила понашања запослених у Школи
Члан 21.
Дужности наставника су да:

- долазе у школу најкасније пет (5) минута пре почетка наставе и других облика рада;

- одлазе на време на часове;

- ради благовременог организовања замене на време обавесте о свом изостајању директора школе или секретаријат, по правилу писменим путем а у случају више силе или неких других непредвиђених околности и усмено; 
- користе опрему и инвентар школе, као и остали потрошни материјал само у службене сврхе;

- прибаве одобрење Директора школе за изношење важних докумената школе и настав-них средстава;

- долазе на наставу прикладно одевени и да својим изгледом васпитно делују на ученике;

- поштују распоред дежурства који одреди Директор;
- остварују сарадњу са ученицима и родитељима, односно старатељима ученика.

Члан 22.
Дежурни наставник дужан је да:

- води уредно књигу дежурног наставника и у њу уписује промене које су од значаја за живот и рад у школи;

- обезбеди за време дежурства несметано извођење наставе и стара се о понашању уче-ника у току свог дежурства;

- обавести Директора о недоласку (изостанку) наставника на наставу ради обезбеђивања замене за одсутног наставника.
Члан 23.
Дужности стручних сарадника (школског психолога, педагога и библиотекара) јесу да:

- долазе у школу најкасније пет (5) минута пре почетка радног времена;
- обавесте Директора школе о изостајању са посла;

- остварују сарадњу са наставницима и Директором школе;

- остварују сарадњу са ученицима и родитељима, односно старатељима ученика;

- користе опрему и инвентар школе, као и остали потрошни материјал само у службене сврхе;

- прибаве одобрење Директора школе за изношење важних докумената школе;

- долазе у Школу прикладно одевени и да својим изгледом васпитно делује на ученике;

- извршавају друге обавезе утврђене Програмом рада стручних сарадника у школи.

Члан 24.
Дужности секретара, шефа рачуноводства и осталих запослених у администрацији Школе су да:

- долазе у школу најкасније оет (5) минута пре почетка радног времена;

- обавесте Директора школе о изостајању са посла;

- остварују сарадњу са наставницима, стручним сарадницима и Директором школе;

- остварују сарадњу са ученицима и родитељима, односно старатељима ученика;

- користе опрему и инвентар школе, као и остали потрошни материјал само у службене сврхе;

- прибаве одобрење Директора школе за изношење важних докумената Школе;

- долазе у Школу прикладно одевени и да својим изгледом васпитно делују на ученике.

Члан 25.
Дужности запослених на помоћно-техничким пословима су да:

- одржавају чистоћу школских просторија, дворишта и спортских терена;

- помажу у раду дежурном наставнику;

- дежурају према утврђеном распореду и сменама и не удаљавају се са радног места без дозволе Директора школе, тј. лица које он овласти;
- достављају потребан материјал за наставу;

- обављају своје послове у оквиру радног места;

- предузимају мере у сарадњи са дежурним наставником да се очува ред и мир, посебно безбедност ученика, запослених у школи и имовина школе;

- свакодневно прегледају учионице, радионице и остале просторије у школи,

- утврђују стање објекта и опреме и о томе обавештавају директора школе;

- предузимају све мере да се, по завршетку рада, обезбеде и закључају објекти школе, по-гасе светла, провере водоводне, грејне и друге инсталације.
Члан 26.
Забрањен је боравак и кретање запослених у просторијама школе после радног време-на, осим ако је запослени дошао и остао да обави одређени посао, по претходном налогу, од-носно одобрењу Директора школе.

4. Правила понашања родитеља, односно старатеља ученика 

Члан 27.
Родитељ, односно старатељ ученика дужан је да:

- прати понашање, учење и успех свог детета, односно редовно се информише о томе;
- сарађује са одељењским старешином;

- поштује налоге и предлоге дежурног наставника;

- сарађује са предметним наставником;

- редовно долази на родитељске састанке; 

- редовно измирује новчана дуговања према Школи
- пружа помоћ школи у остваривању васпитног рада;
- поштује личност ученика, наставника и других запослених у школи;

- у комуникацији са запосленима у школи негује односе засноване на ненасилној комуни-кацији, међусобној толеранцији и разумевању;

- доприноси остваривању планираних задатака Школе, побољшању услова живота и ра-да;

- да учествују у раду органа Школе чији је члан.

Члан 28.
Школа не може да прикупља финансијска средства од ученика без сагласности њего-вог родитеља, односно старатеља.

5. Пријем посетилаца и кретање лица у Школи
Члан 29.
Грађанин или представник других организација који долази у Школу по личном или службеном послу обавезан је да се приликом уласка у школску зграду јави дежур​ном учени-ку, ради евидентирања.

Дежурни запослени сваку посету бележи у евиденцији посета Школи, где се уноси време уласка, име, презиме, број личне карте и повод доласка.  
Члан 30.
Групне посете школи дозвољене су само по одобрењу Директора школе.

6. Правила облачења у школи

Члан 31.
Одевање ученика, запослених, родитеља, старатеља и других лица која бораве у Шко-ли, треба да буде у функцији образовно-васпитних процеса, тако да одећа буде примерена и уредна. 

Лица наведена у ставу 1. овог члана не могу да уђу у просторије школе: мини сукњи, шорцу, видно исцепане фармерице или панталоне, мајици на брателе, са дубоким деколтеом и која открива леђа и стомак, провидној одећи, као и обући која је непримерена раду у школи као нпр, папуче, јапанке  ( за особе женског пола ).

Лица наведена у ставу 1. овог члана не могу да уђу у просторије школе:  кошуљи и мајици без рукава, шорцу, видно исцепане фармерице или панталоне као и обући која је непримерена раду у школи као нпр, папуче, јапанке ( за особе мушког пола ). 

У школској згради је забрањено ношење капе, качкета, односно капуљаче, као и одеће са увредљивим натписима или сликама која промовишу националниу, верску, политичку, сексуалну и родну опредељеност, као и све облике насиља. 
Правила одевања су обавезујућа током читаве школске године. 

Ученици који се не буду придржавали ових правила биће удаљени са наставе уз обавештење родитељу или другом законском заступнику и послати кући да се адекватно обуку а сваки изостанак у те сврхе, биће евидентиран као неоправдан. 

Запосленима, родитељима и свим трећим лицима која се не буду придржавала правила облачења, прописаним овим актом, биће онемогућен улазак у установу. 
7. Забрана пушења 

Члан 32.
Пушење је забрањено у школским просторијама у којима се обавља образовно-васпи-тна делатност (укључујући и зборнице, ходнике и тоалете). 

Пушење је забрањено и у дворишту Школе. 

8. Забрана Коришћења, употребе и злоупотребе мобилних телефона и сродних електронских уређаја за време трајања образовно-васпитног процеса у установи
Члан 33.

У циљу превенције различитих злоупотреба електронских уређаја – мобилних телефона током образовно-васпитног процеса, а у циљу веће концентрације, посвећености, залагању и боље непосредне комуникације ученика на  часу, узимајући у обзир предлоге педагошког колегијума, наставничког већа и ученичког парламента, прокламује се апсолутна забрана употребе и коришћења мобилних телефона у установи од стране ученика. 
Ученик је у обавези да се придржава следећих правила: 
- Наставник налаже ученицима одлагање мобилних телефона, таблета и сличних електронских уређаја на почетку првог часа које ученик има по свом дневном распореду часова, на место предвиђено за одлагање истих ( кутија за катедром, орман и сл. )

- Наставник, који држи последњи час по распореду који ученик има за тај наставни дан, обавезан је да раздужи мобилне телефоне ученицима по истеку тог часа. 
- Ако у оквиру наставе постоје ситуације када им је коришћење мобилног телефона  потребно због градива, односно у циљу едукације ( индивидулано или групно ), ученици могу да их користе уз изричиту претходну дозволу  наставника. 

- Злоупотреба мобилних телефона и других електорнских уређаја од стране ученика кажњава се као тежа повреда обавезе ученика ( употреба мобилног телефона, елктронског уређаја и другог средства у сврхе којима се угрожавају права других или у сврху преваре у поступку оцењивања).

- Злоупотреба мобилних телефона и других електронских уређаја од стране ученика кажњава се као повреда забрана из чланова 110-112. Закона о основама система образовања и васпитања ( забрана дискриминације, насиља, злостављања и занемаривања и забрана понашања која вређа углед, част и достојансво ) уколико су се за то стекли законом прописани услови. 

- Наставник и други запослени је у обавези да приликом уласка у учионицу искључи или утиша мобилни телефон и да га не користи за време трајања часа, како не би реметио наставни процес. 
9. Обезбеђење имовине Школе
Члан 34.
Инвентарски предмети, наставна средства, као регистраторски материјал, не смеју се износити из школе без одобрења Директора.

Члан 35.
По завршетку радног времена сви печати, штамбиљи, као и регистраторски материјал морају бити закључани и обезбеђени.

Нарочито се обезбеђују дневници рада и остала евиденција о ученицима и запослени-ма.

По завршетку рада ормани, столови, све просторије и школска зграда, обавезно се за-кључавају.
10. Завршне одредбе
Члан 36.
За све што није регулисано одредбама ових правила, примењиваће се одредбе Закона и Ста-тута школе.

Члан 37.
Ова правила ступају на снагу дана 01.11.2023.године. Ступањем на снагу ових Правила понашања, престају да важе Правила понашања ОШ „Свети Сава“ дел.бр: 02-151/14, донета дана 26.02.2014. године. 

